ORI เผยกำไรปี 63 ที่ 2.66 พันลบ. แจกปันผล 0.39 บ. XD 7 พ.ค.64
ORI เผยกำไรปี 63 ที่ 2.66 พันลบ. แจกปันผล 0.39 บ. XD 7 พ.ค.64 กำหนดจ่าย 18 พ.ค.64
1 มี.ค. 2564

บริษัท ออริจิ้น พร็อพเพอร์ตี้ จำกัด (มหาชน) หรือ ORI รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากกลุ่มบริษัทมีรายได้รวมอยู่ที่ 11,114.1 ล้านบาท ลดลง 3,008 ล้านบาท คิดเป็นลดลง 21.3% เมื่อเปรียบเทียบกับงวดเดียวกันของปี 2562 ที่ 14,122.1 ล้านบาท ซึ่งสาเหตุหลักมาจากกลุ่มบริษัทมีรายได้จากการขายอสังหาริมทรัพย์ที่ไม่ได้อยู่ภายใต้กิจการร่วมค้าลดลง
อย่างไรก็ตาม กลุ่มบริษัทมีกิจกรรมการโอนกรรมสิทธิ์ห้องชุดคอนโดมิเนียมและบ้านแนวราบจำนวน 15,086 ล้านบาท เพิ่มขึ้นจากปีก่อนจำนวน 2,807.4 ล้านบาท หรือเพิ่มขึ้น 22.9% โดยประกอบไปด้วยกิจกรรมการโอนกรรมสิทธิ์ของโครงการที่ไม่ได้อยู่ภายใต้กิจการร่วมค้า จำนวน 9,870.5 ล้านบาท และกิจกรรมการโอนกรรมสิทธิ์ของโครงการที่อยู่ภายใต้กิจการร่วมค้า จำนวน 5,215.5 ล้านบาท ส่งผลให้บริษัทมีส่วนแบ่งกำไรจากเงินลงทุนในการร่วมค้าทั้งสิ้น 604.1 ล้านบาท และกลุ่มบริษัทมีกำไรสำหรับปี ส่วนที่เป็นของผู้ถือหุ้นจำนวน 2,661.9 ล้านบาท
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ต.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.39 บาทต่อหุ้น วันที่ไม่ได้รับสิทธิปันผล (XD) 7 พ.ค. 2564 วันที่จ่ายปันผล 18 พ.ค. 2564